FORVALTNINGSUTVALGET FOR LEKTORUTDANNINGENE (FUL)   
  
REFERAT FRA MØTE 23/09 2016

|  |  |  |  |
| --- | --- | --- | --- |
| Til stede: | John Brumo, Tine Arntzen Hestbek, Brynjulf Owren, Svein Gladsø, Dag Atle Lysne, Bjørn Rist, Øyvind Gregersen, Anne Gellein, Olaf Stuberg, Heidi Brøseth (gjest) og Christina Jenkins Slutås (sekretær). | | |
| Forfall: |  | | |
| Kopi til: | Berit Kjeldstad, Inge Fottland, Utdanningsstaben, Programlederforum og administrasjonsforum for lektorutdanningene | | |
| Møtetid: | 23/09 2016 kl 08:30-10:30 | Møtested: | Møterom 001 i Hovedbygget |

**Orienteringssaker**

* Rektor har oppnevnt et utredningsutvalg som skal foreslå modeller for styring og ledelse av lærerutdanning ved NTNU med frist 20. desember.
* Kunnskapsparlamentet (forskningsrådsenhet for utdanning) arrangerte 15. september temadag om forskningsbasert lærerutdanning. John Brumo presenterte NTNUs universitetsskoleordning.
* Kravene i rammeplanen for lektorutdanning trinn 8-13 gjør det vanskelig å godkjenne innpassing av studenters tidligere avlagte studiepoeng som tilsvarer elementer i utdanningen. Det betyr at lektorutdanningen i praksis ikke er et alternativ for studenter som etter ett års relevante studier finner at de ønsker å bruke dette inn i en lektorutdanning. UIO sender søknad til KD om å lette på kravene til fordeling av profesjonsfag for å åpne for at studenter med tidligere avlagte relevante studiepoeng kan få innpassing slik at det blir lettere for disse studentene å begynne på lektorstudiet.

**Saker til behandling**

**FUL-sak 23/2016 Oppsummering av PROSJEKTIL**

Prosjektil har en sammensatt målsetting: Studentene på de involverte emnene skal få erfare nye og mer varierte undervisnings- og vurderingsformer, samtidig som det legges til rette for større fleksibilitet for studentene. Fleksibiliteten er nødvendig for at studentene får en god gjennomføring av 5. semester i studiestrukturen som følger forskrift om nasjonal rammeplan.

Lisbeth Levang har gjennomført en følgestudie av prosjektet med spesielt fokus på faglærernes erfaringer i prosjektet. Heidi Brøseth presenterte de viktigste konklusjoner i rapporten og presentasjonen er vedlagt referatet. Prosjektet avsluttes i desember, og det kommer da en sluttrapport som vil supplere erfaringene oppsummert i Levangs rapport.

*FUL ser at slike store tverrfakultære prosjekter krever tettere påkobling fra ledere med personalansvar, at motivasjonen til hver enkelt prosjektdeltaker er avgjørende og at studieadministrativt støtteapparat må bidra aktivt til å gjøre det mulig å endre sin undervisnings- og vurderingspraksis*

**FUL-sak 24/2016 Oppfølging av rammeplan for lektorutdanning 8-13**

Det er stort politisk fokus på lærerutdanning og vi ser at det stilles høye krav for godkjenning av GLU-programmer etter ny forskrift om rammeplan. FUL drøftet hvordan vi sikrer god kontroll av hvordan kravene i rammeplanen ivaretas i lektorprogrammene.

*FUL anbefaler at grundig kontroll av hvordan alle krav og læringsutbyttemål ivaretas i de enkelte lektorprogrammene i de periodiske evalueringer som er del av kvalitetssikringssystemet. Kontrollen bør omfatte en matrisekontroll av hvordan samtlige læringsutbyttebeskrivelser i rammeplanen ivaretas på tvers av alle deler av utdanningen. Det bør utarbeides en felles matrise for profesjonsfaget som kan brukes i periodiske evalueringer for samtlige lektorprogrammer. FUL sender ut nærmere informasjon om dette som tillegg i neste sentrale bestilling til kvalitetsmelding i september 2017.*

**FUL-sak 25/2016 Forslag til felles studieplan for lektorutdanningene**

FUL drøftet hvordan nytt tillegg i §2 i nasjonal rammeplan skal tas inn i studieprogrammene og studieplanene. Dette gjelder et kunnskapsmål og et ferdighetsmål knyttet til å gjenkjenne tegn på, og kunne iverksette tiltak ved mistanke om vold og seksuelle overgrep mot barn og unge.

Forslag til veiledende mal ble godkjent som foreslått, men det ble fremmet ønske om klarere kriterier eller føringer for tilbud av fag 2. Det ønskes likevel ikke en innstramming fra FUL, og malen for 2017/18 må derfor reflektere dagens ordning. Problemstillingen knyttet til tilbud av fag 2 (anbefalte og andre mulige fag 2) og hvordan dette forklares i studieplanene gjelder lektorprogrammene på SVT og HF.

*FUL anbefaler at innholdet i de to nye punktene i rammeplanens beskrivelser av læringsutbyttemål bør inngå i profesjonsfaget, og at alle lektorprogrammene må ha disse med i sine læringsutbyttemålslister. Dette bør nevnes spesielt i studieplanmalen fordi det er nytt.*

*FUL anbefaler at fakultetene som opplever behov for å klargjøre kriterier og begrunnelser for tilbud av fag 2 fremmer eget forslag. Dersom det utarbeides forslag til bedre løsninger for framstilling av valgmulighetene i studieplanene kan dette tas inn i studieplanforslagene for 2017/18. Det bør gjøres likt på tvers av HFs og SVTs lektorprogrammer.*

**FUL-sak 26/2016 Eventuelt**

Ingen innmeldte saker

**Vedlegg:**

1. Presentasjon om følgestudiet av PROSJEKTIL

**Neste FUL-møte er tirsdag 25. oktober kl. 08.30 – 10.30 på møterom 201 i Hovedbygget på Gløshaugen.**